Legionarska bolest

**Legionarska bolest** je netipska upala pluća,  uzrokovana bakterijom koja živi i razvija se u vlažnom okruženju, poput sistema klimatizacije iz kojeg dolazi do klimatiziranih prostorija, kada se zrak vlaži.

## Historija 
Bolest je imenovana po američkim legionarima koji su se razboljeli na skupu u hotelu u Philadelphija|Philadelphiji, 1976.,  od tada nepoznate bolesti, koja je kod nekih bolesnih legionara imala  smrtni ishod. Kod ovih pacijenata pronađene su bakterije vrste  *Legionella pneumophila*, koje su se namnožile u hotelskom klimatizacijskom sistemu. Udišući inficirani  zrak, gosti su udisali i bakterije i razboljeli se od upale pluća. 
 
## Epidemiologija
### Morbiditet
U prvim decenijama 21. stoljeća, samo u Sjedinjenim Državama, i  Kanadi od legionarske bolesti, svake godine oboli oko 18.000 ljudi. Pretpostavlja se da je broj oboljelih veći i da niz slučajeva takozvane ljetne gripe i atipske upale pluća nije prepoznat da su izazvani  legionelom.

U zemljama Evropske unije,  do sada je zabilježeno oko  600 epidemija legonarske bolesti.
## Mortalitet i rasprostranjenje 
Stopa smrtnosti od ove bolesti je vrlo visoka i kreće se od 15% do 25%.  Bolest uzrokovana legionelom javlja se tokom cijele godine;  mnogo je češća ljeti zbog veće izloženosti ljudi bakterijskim izvorima poput vlažnog zraka, klima uređaja i bazena.

Legionarska bolest pogađa sve populacije i starosne dobi.  
Budući da ova bolest  često ostaje neprepoznata zbog atipskih simptoma i nalazi se u grupi netipskih upala pluća (bez dokaza o uzroku),  tačna učestalost obično nije utvrđena.

## Etiologija i izvori zaraze
250px|thumb|*Legionella pneumophila*
Bakterija *Legionella pneumophila* prvi put je otkrivena 1976., nakon izbijanja upale pluća među američkim legionarima u hotelu u Filadelfiji. Tada je više od 200 ljudi oboljelo, a značajan broj je i umro.

Prirodno stanište legionele su rijeke, jezera, potoci i tople, zagađene vode, u kojima bakterija može preživjeti u promjenjivim temperaturnim uvjetima, od 0&nbsp;°C do 63&nbsp;°C i pH vrijednosti vode od 5,0 do 8,5. U vodi na temperaturi od 2&nbsp;°C do 8&nbsp;°C, legionela preživljava godinama.

Legionela je olerantna na hlor, tj.  otporna na  hlorisanje vode, pa je stoga raširena u vodospremnicima.

Izvori kontaminiranih aerosola čijim se udisanjem prenose infekcije mogu biti i klima uređaji, tako da su ustanove koje su obično klimatizirane, poput bolnica, hotela ili pansiona, mjesta su na kojima se šire infekcije legionelom. 
 
Izvor zaraze često su fontane, vodoskoci, instalacije za hidroterapiju, ovlaživači zraka, bazeni s turbulentnim protokom vode, pa čak i aparati za led.

Infekcija se može prenijeti i tokom različitih manipulacija u respiratornom traktu, a također je moguće prenijeti je sa osobe na osobu.

## Patogeneza 
[250px|thumb| Uzročnik legionarske bolesti u [fagocitima]]
Raspršene u zraku u obliku [aerosol]]a i u kapljicama promjera 1,0-5,0 mikrometara, legionele se usisavaju udisanjem zaraženog zraka u plućne alveole u kojima napadaj epitelne ćelije, kao i alveolske makrofage osetljivih osoba. Kao posljedica toga,  nastaje: 
* atipska upala pluća - Legionarska bolest,
* blaži oblik bolesti sličan gripi – Pontijačna bolest (nazvana po gradu Pontiac).

## Klinička slika 
U težim oblicima bolesti, kliničke manifestacije počinju nakon inkubacije tokom 2-10 dana. Početak  je nagli s porastom temperature, hladnoćom i malaksalošću. Ubrzo pacijent počinje ubrzano disati, isprva kašljući neproduktivno, ali uz moguće iskašljavanje krvi. Javljaju se bolovi u prsima,  jake glavobolje, bolovi u zglobovima. Vrlo često javlja se i  mentalna konfuzija, a moguće su halucinacije. Kao posljedica toksemije prisutna je relativna bradikardija (usporeni rad srca), mučnina, povraćanje i vodeni proljev. U neliječenih bolesnika bolest dovodi do vrlo ozbiljnih komplikacija u obliku respiratorne insuficijencije, septičkog šoka i bubrežne insuficijencije.

Lakši oblik legionarske bolesti, poznat kao pontijačna groznica,  je mnogo blaži oblik infekcije legionelom, koji karakterizira sindrom sličan gripi. Nakon kratke inkubacije od nekoliko sati do dva dana, bolest počinje vrućicom, glavoboljom, bolovima u mišićima i zglobovima, kašljem i bolovima u prsima. Prolazi za sedam dana.

## Dijagnoza 
Dijagnoza se može potvrditi identifikacijom legionele, izolacijom iz respiratornih sekreta, uzgojem, imunofluorescentnim bojenjem, testovima antigena u urinu, PCR-analizom ili serološkim  i biohemijskim testovima, kao i skeniranjem pluća.

## Liječenje 
Legionarska bolest liječi se jakim dozama antibiotika. Koriste se eritromicin, rifocin, penicilin G ili cefalosporini treće generacije, dok za pontijačnu groznicu nije potrebna antibiotska terapija.

Tretman obično traje 7-10 dana,  kod pacijenata sa imunosupresijom,  21 dan. Pontijačna groznica obično ne zahtijeva antimikrobnu terapiju.

## Prognoza 
Prognoza legionarske bolesti je vrlo loša ako mi se ne dijagnosticira na vrijeme i adekvatno liječi antibioticima.

## Prevencija 
Ako se  sistemi klimatizacije i ventilacije ne održavaju redovno, postaju idealno mjesto za razmnožavanje i širenje legionele. Svjetska zdravstvena organizacija preporučuje čišćenje centralnih klimatizacijskih sistema dva puta godišnje, a ako se u sobi puši i nema mogućnosti prirodne ventilacije, čišćenje bi trebalo biti češće.

Primarni zadatak tokom prevencije je kontrola i dezinfekcija rezervoara za infekciju, a posebno mreže za distribuciju vode. Kako je bakterija otporna na hlor, koriste se i druge metode za njeno deaktiranje i uklanjanje, poput filtracije, zagrijavanja na temperaturu do 70&nbsp;°C, ionizacije bakrom i srebrom i sličnim postupcima. Dokazivanje prisustva u vodi vrši se samo u specijaliziranim laboratorijama, a PCR metod je u tom smislu suverena procedura.

Najbolji učinak čišćenja postiže se hemijskim sredstvima –  biocidima, koji uništavaju sve mikroorganizme koji ostaju u sistemu klimatizacije. Pravilno i redovno održavanje sistema ne samo da omogućava njegov efikasniji rad i smanjenje troškova održavanja, već ima i značajan uticaj na prevenciju bolesti.

Dekontaminacija korišćenih (kontaminiranih) sredstava mora se obaviti sterilizacijom na pari, hemijskom dezinfekcijom ili spaljivanjem, prije odlaganja ostataka.

## Također pogledajte 
* *Legionella pneumophila*
* Klimatizacija
*Infekcija

## Reference
## Vanjski linkovi 
Kategorija:Zarazne bolesti
Kategorija:Medicina rada
Kategorija:Zaštita okoliša
Kategorija:Ekologija